Държавен вестник, бр. 96, 2025 г., стр. 218

СТР.  218	
Д Ъ Р Ж А В Е Н  В Е С Т Н И К 	
БРОЙ  96
(3) С оглед на фактите и обстоятелствата по 
ал. 2 надеждността на анализа на съпостави­
мостта може да бъде подобрена, както следва:
1. ако разходите отразяват функционални 
различия (като се вземат предвид използва­
ните активи и поетите рискове), които не 
са отчетени при прилагането на метода на 
препродажбената цена, се извършва корекция 
в нормата на брутна печалба при условията 
на чл. 19;
2. ако разходите отразяват изпълняването 
на допълнителни функции, които се различават 
от функциите, отчетени при прилагането на 
метода на препродажбената цена (например 
предоставянето на допълнителни услуги), се 
определя допълнително пазарно възнаграж­
дение за тези функции;
3. ако разходите отразяват различия в 
ефективността на дейности, които не оказват 
влияние върху нормите на брутна печалба 
(например общи и административни дейности), 
корекция по чл. 19 може да не се извършва;
4. ако разходите отразяват други съществе­
ни различия, ефектите от които не могат да 
бъдат елиминирани чрез корекции по чл. 19, 
може да се приеме, че сравняваните сделки 
не са достатъчно съпоставими.
Чл. 25. Прилагането на метода на препро­
дажбената цена може да доведе до установя­
ването на най-надежден пазарен резултат:
1. в случай на покупка и последваща 
продажба на продукт, при който лицето, 
осъществяващо препродажбата, не добавя 
значителна стойност към стойността на про­
дукта в резултат на:
а) промяна в характеристиките на продукта;
б) развитието, подобряването, поддържа­
нето, защитата или използването на немате­
риално благо, или
в) поемането на икономически значим риск;
2. когато не е изминал значителен период 
от време между покупката на продукта и 
последващата му продажба;
3. въз основа на информация за пазарна 
норма на брутна печалба, реализирана от 
тестваната страна в съпоставима неконтроли­
рана сделка (вътрешна съпоставима сделка).
Чл. 26. В случаите, когато свързано лице из­
пълнява посреднически функции в продажбата 
на продукт към независимо лице, при които 
не придобива собственост върху продукта и не 
поема други икономически значими рискове 
във връзка със същия продукт, при прила­
гането на метода на препродажбената цена 
нормата на брутна печалба в контролираната 
сделка може да се изчисли като съотношение 
между възнаграждението, което това лице 
получава за дейността си като посредник, и 
стойността на приходите от продажбата към 
независимото лице.
Раздел III
Метод на увеличената стойност
Чл. 27. (1) Методът на увеличената стой­
ност сравнява нормите на брутна надбавка, 
реализирани в контролираната и съпоставима 
неконтролирана сделка. 
(2) При този метод пазарната цена в кон­
тролираната сделка се получава като сума от:
1. себестойността на продукта, обект на 
сделката, и
2. брутната надбавка, изчислена като про­
изведение от себестойността по т. 1 и пазарна 
норма на брутна надбавка.
(3) Пазарна норма на брутна надбавка е 
съотношението между:
1. разликата между продажната цена и 
себестойността на продукт, продаден в съ­
поставима неконтролирана сделка, и 
2. себестойността на продукта по т. 1.
(4) За целите на ал. 2 себестойността 
може да включва разходни елементи, които 
се прехвърлят без надбавка на купувачa в 
контролираната сделка.
(5) Видът и размерът на разходите по ал. 4, 
които участват при формирането на пазарна­
та цена, се преценяват съобразно степента, 
в която независимо лице при съпоставими 
обстоятелства би приело да не прилага над­
бавка върху понесени от него разходи.
Чл. 28. (1) Надеждността на резултата от 
прилагането на метода на увеличената стой­
ност се oценява съобразно:
1. степента на сходство между сравняваните 
сделки по отношение на функциите (като се 
вземат предвид използваните активи и поетите 
рискове) на съответното лице;
2. степента на сходство между сравнява­
ните сделки по отношение на икономически 
условия и обстоятелства, като цени на про­
изводствените фактори, използвани производ­
ствени технологии, наличие на конкурентно 
предимство, свързано с производствените 
разходи, производителност и натовареност 
на производствения капацитет, които оказ­
ват пряко влияние върху себестойността на 
продуктите в сравняваните сделки;
3. степента на сходство между сравняваните 
сделки по отношение на други икономически 
значими характеристики, които съобразно 
фактите и обстоятелствата на конкретния 
случай оказват съществено влияние върху 
нормите на брутна надбавка;
4. степента, в която брутните надбавки и 
себестойността на продуктите в сравняваните 
сделки се изчисляват по сходен и последо­
вателен във времето начин въз основа на 
сравними финансови данни.
(2) С цел установяване и изясняване на 
фактите и обстоятелствата по ал. 1 се вземат 
предвид:
1. различията между съответните страни в 
сравняваните сделки по отношение на прила­